Blefaritis
<s>Blefaritis ili zapaljenje ivice kapka oka (lat. blepharitis)  je hronični, obostrani zapaljenjski proces koji zahvata ivice kapaka.</s>

<s>Epidemiologija 
Frekvencija
Blefaritis je uobičajen poremećaj očiju širom sveta.</s><s>Na osnovu procene nekih autora, 86% svih pacijenata sa suvim očima imaju istovremeno i blefaritis, dok  više od 25 miliona Amerikanaca pati od blefaritisa.</s>

<s>Mortalitet / Morbiditet
Tačna povezanost između blefaritisa i mortaliteta nije poznata, ali bolesti sa poznatom smrtnošću, kao što je sistemski eritematozni lupus, mogu imati blefaritis kao deo svoje konstelacije nalaza.</s><s>Udruženi morbiditet uključuje gubitak vizuelne funkcije, blagostanja i sposobnosti za obavljanje svakodnevnih životnih aktivnosti.</s><s>Proces bolesti može dovesti do oštećenja kapaka sa trihiozom, entropijom i ektropionom.</s><s>Oštećenje rožnjače može dovesti do upale, ožiljaka, gubitka gladkosti površine, nepravilnog astigmatizma i gubitka optičke jasnoće.</s><s>Ako se razvije teško zapaljenja, može doći do perforacije rožnjače.</s>

<s>Rasne razlike
Nijedna poznata studija ne pokazuje rasne razlike u incidenciji blefaritisa.</s><s>Rosacea može biti češća kod plavokosih osoba, iako je ovaj nalaz možda uzrokovan time  što se lakše i češće  bolest dijagnostikuje kod ovih osoba.</s>

<s>Polne razlike
Nisu pronađene jasne razlika u incidenciji i kliničkim karakteristikama blefaritisa između polova.</s>

<s>Starost
Seborojični blefaritis je češći u starijoj životnoj dobi.</s><s>Navedena srednja starost bolesnika je 50 godina.</s>

<s>Etiologija 
Najčešċi uzrok je seboreja (sebborheic blepharitis), odnosno poremeċaj funkcije lojnih žlezda, u kome lojne žlezde proizvode više masti nego je potrebno.</s><s>Seboreja kapaka je obično udružena sa seborejom trepavica, kože čela i glave, i kože u području iza ušiju.</s><s>Uzrok seboreje mogu biti hormonalni i psihički poremeċaji.</s><s>Kod ovog vida upale manje je izraženo crvenilo, a više pojačana masnoċa kapaka.</s>

<s>Drugi uzrok je infekcija lojnih žezda, uzrokovana stafilokokom (S. aureus ili S. epidermididis).</s><s>Kod ovog tipa kapci su jače crveni.</s><s>Nekada su oba uzroka povezana.</s><s>U prvom slučaju govorimo o seboroičnom blefaritisu, u drugom o bakterijskom.</s>

<s>Pojava blefaritis je često udružena sa sistemskim bolestima, kao što su:
 rosacea, 
 atopijski i seboroični dermatitis
 očne bolesti (suvo oko, halacion, trihijaza, ektropija i entropija, zarazni ili nezarazni konjuktivitis i keratitis).</s>

<s>Patofiziologija 
Patofiziologija blefaritisa često počinje bakterijskom kolonizaciju očnih kapaka, koje  dovode do direktne mikrobiološke invazije tkiva, oštećenja posredovanih imunološkim sistemom ili oštećenja nastalih proizvodnjom bakterijskih toksina, otpadnih proizvoda i enzima.</s><s>Kolonizacija ivice kapka povećava se u prisustvu seboreje kože kapka ili disfunkcije meibovih žlezda.</s>

<s>Klasifikacija 
Prema lokalizaciji
Blefaritis se prema lokalizaciji zapaljenja može podieliti na:
 Prednji (anteriorni) —  kod koga je zapaljenje uglavnom usredsređeno na kožu, trepavice i veđa.</s><s>Prednji blefaritis može biti stafilokokni i seboroičnivarijante.</s><s>Zadnji (posteriorni) —  kod koga su promene lokalizovane na otvorima meibomijske žlezde, meibomske žlezde, tarzalne ploče i bleforo-konjunktivni spoj
Prema etiologiji
Blefaritis se prema uzroku nastanka mo.e podeliti na:
 Seboroični – perutanje u obrvama/skalpu,
 Stafilokokni (hordeolum) ili bakterijski,
 Disfunkciju Meibomovih žlijezda.</s><s>Prema toku bolesti
Blefaristis se prema toku bolesti deli na;
 Akutni  blefaritis
 Hronični blefaritis.</s>

<s>Klinička slika 
Kliničkom slikom dominiraju sledeći simptomi i znaci bolesti:
 osjećaj peckanja u oku, 
 osjećaj stranog tela u oku
 blagu fotofobija.</s>

<s>Dijagnoza 
Inspekcijom kapaka uočavaju se krustaste promene na kapcima.</s><s>Kod stafilokoknog blefaritisa mogu biti prisutni:
 mali intrafolikularni apscesi,
 sekundarna dermalna i epidermalna ulceracija, 
 hiperemije, 
 teleangiektazije
 zadebljanje oko baze trepavica u obliku “collarettes“ (kad se skinu ostavljaju mali krvareći ulcer).</s><s>Osnovni znaci seboroičnog blefaritisa su:
 svetlucavo - voskast izgled kapaka, 
 deskvamacija slićna peruti 
 meke kruste koje ne ostavljaju ulkus za sobom (pacijent često ima perut i seboroični dermatitis).</s><s>Sekundarne promene zahvataju konjunktivu i korneju, a u slučaju disfunkcije Meibomovih žlijezda obično se nakuplja penušavi sekret u unutrašnjem kantusu.</s><s>Sekret se lako istisne, a znaci zapaljenja su retko prisutni.</s>

<s>Terapija 
Medikamentozna terapija
 Pranje kapaka dva puta dnevno mešavinom dečijeg šampona i vode uklanja debris i smanjuje marginalnu inflamaciju kod prednjeg blefaritisa.</s><s>Aplikacija ili obloge rastvora borne kiseline 10-15 minuta, dva puta dnevno omekšava i olakšava skidanje krusta.</s><s>Kod stafilokokne infekcije tobramicin kapi utrljavati u ivicu kapka tokom 7 dana.</s><s>U blagom zadnjem blefaritisu, redovno istiskivanje sebuma uspostavlja kontrolu simptoma.</s><s>Ako je zadnji blefaritis zahvaćen inflamacijom konjunktiva i kornea, indikovana je dugoročna sistemska primena antibiotikapod kontrolom oftalmologa
U sistemskoj terapiji zadnjeg blefaritisa ka antibiotici izbora proporučuju se:
 tetraciklin (250 mg dva puta dnevno),
 doksiciklin (100 mg dnevno) ili
 eritromicin (250 mg tri puta dnevno).</s>

<s>Izvori</s>

<s>Literatura 
 Held KS.</s><s>Blepharitis.</s><s>Decision Making in Ophthalmology.</s><s>2nd ed.</s><s>2000. 50-51.</s><s>Kanski JJ.</s><s>Marginal blepharitis.</s><s>Clinical Ophthalmology.</s><s>1984. 1.2-1.4.</s><s>Roy FH.</s><s>Ocular Differential Diagnosis.</s><s>7th ed.</s><s>2002.</s><s>Sullivan JH.</s><s>Lids and lacrimal apparatus.</s><s>General Ophthalmology.</s><s>14th ed.</s><s>1995. 78-81.</s><s>Weisbecker CA, Fraunfelder FT, Rhee D. Physicians' Desk Reference for Ophthalmology.</s><s>28th ed.</s><s>2000.</s><s>Yanoff M, Fine BS.</s><s>Inflammation.</s><s>Ocular Pathology.</s><s>4th ed.</s><s>1996. 166-168.</s><s>Tighe S, Gao YY, Tseng SC. Terpinen-4-ol is the Most Active Ingredient of Tea Tree Oil to Kill Demodex Mites.</s><s>Transl Vis Sci Technol.</s><s>2013 Nov. 2 (7):2. 
 Hart PH, Brand C, Carson CF, Riley TV, Prager RH, Finlay-Jones JJ.</s><s>Terpinen-4-ol, the main component of the essential oil of Melaleuca alternifolia (tea tree oil), suppresses inflammatory mediator production by activated human monocytes.</s><s>Inflamm Res.</s><s>2000 Nov. 49 (11):619-26.</s><s>Carson CF, Hammer KA, Riley TV.</s><s>Melaleuca alternifolia (Tea Tree) oil: a review of antimicrobial and other medicinal properties.</s><s>Clin Microbiol Rev.</s><s>2006 Jan. 19 (1):50-62.</s>

<s>Spoljašnje veze</s>

<s>blepharitis Resource Guide from the National Eye Institute (NEI). 
 eMedicine Health: Eyelid Inflammation (blepharitis)</s>

<s>Očne bolesti
Infektivne bolesti</s>

